钦定古今图书集成/明伦汇编/官常典/第719卷 > 吕子臧 马元规
## 钦定古今图书集成/明伦汇编/官常典/第719卷 > 吕子臧 马元规

按《唐书忠义传》：“子臧，蒲州河东人。刚直健于吏。隋大
业末为南阳郡丞，捕击盗贼有功。高祖入京师，遣马
元规慰辑山南，独子臧坚守，元规遣士讽晓，子臧杀
之。及炀帝已弑，帝更使其婿薛君倩赍诏，言隋所以
亡渝子臧。子臧为故君发丧讫，即送款，就拜邓州刺
史，封南阳郡公。武德初，朱粲新衄，子臧率兵与元规”
并力，元规兵不进，子臧曰：“乘贼新败，上下惶沮，一战
可禽。若迁延其众稍集，吾食尽致死于我，不可当也。”
不纳。子臧请以所部兵独进，又不许。俄而粲得众复
张，元规婴城，子臧扼腕曰：“谋不见用，坐公死矣！”贼围
固，会霖雨，雉堞崩剥，或劝其降，子臧曰：“我天子方伯，
且降贼乎？”乃率麾下数百人赴敌死，城亦陷，元规死
之。元规，安陆人，初以队正从帝征伐，持节下南阳，得
兵万馀，然无谋，以至于败